На основу члана 63. став 3. Закона о Јавним набавкама ( Службени гласник РС бр. 124/12, 14/15 и 68/15) , наручилац ЈП ПЕУ РЕСАВИЦА објављује

 **Додатно објашњење**

за Јавну набавку мале вредности број 29/20 **Челична ужад**

Назив и ознака из општег речника набавки: 44311000

На основу захтева за објашњењем једног од понуђача који се односи на:

Након упита за понуду за испитивање узади, од ИМС Института смо добили информацију да испитивање траје 5 радних недеља. Молимо Вас да у складу продужите рок испоруке.

Наручилац даје следеће образложење: Конкурсном документацијом је дефинисано да је

*●* **Рок и динамика испоруке добара:**

* Прва транша: максимум 90 дана од дана ступања уговора на снагу, за ужад ø22 и ø 28 и минимум 50% количина осталих позиција.
* Друга транша: максимум 180 дана од ступања уговора на снагу

У складу са тим наручилац не види смисао продужења рока испоруке јер се наведени период од 5 радних недеља на који се понуђач позива као разлог за продужење рока испоруке апсолутно уклапа у рок испоруке од максимум 90 дана од дана ступања уговора на снагу за прву траншу.